25/03/2015 | Administración LocalMunicipal
Oza-Cesuras
Relación individualizada dos bens a ocupar para a execución da obra denominada senda peatonal, ensanche e mellora do Camiño Real, Oza-Cesuras

A Comisión Xestora, en sesión celebrada o día 22 de maio de 2014, aprobou inicialmente o Proxecto Técnico da obra denominada SENDA PEATONAL, ENSANCHE Y MEJORA DEL CAMINO REAL, OZA-CESURAS, redactado polo Enxeñeiro de Camiños D. J. L. García Navarro, así como a addenda de bens e dereitos que se precisa ocupar para a execución das obras. Sometido a información pública no BOP de A Coruña nº 110, do 11 de xuño de 2014, non se presentaron reclamacións, polo que o acordo elevouse a definitivo con efectos do día 1 de xullo de 2014. Así, cumpríronse todos os requisitos legais, sen que fose presentado recurso algún contra a súa aprobación definitiva, o que conleva a firmeza da resolución citada. Vista a necesaria adquisición de determinados bens inmobles para a correcta execución das obras. Visto que a aprobación do Proxecto Técnico leva implícita a declaración da utilidade pública das obras nel contempladas, e que, por tanto, leva consigo a autorización para expropiar os bens e dereitos necesarios para a súa realización. Realizada a tramitación legalmente establecida e vista a lexislación aplicable, a Comisión Xestora, en sesión do 21 de novembro de 2014, adoptou os seguintes acordos: PRIMEIRO. Estimar necesaria a realización da obra denominada SENDA PEATONAL, ENSANCHE Y MEJORA DEL CAMINO REAL, OZA-CESURAS, de acordo ao Proxecto Técnico redactado polo Enxeñeiro de Camiños D. J. L. García Navarro, considerando implícita a declaración de utilidade pública das obras nel contempladas aos efectos da súa expropiación, de conformidade cos artigos 94 do Texto Refundido das disposicións legais vixentes en materia de Réxime Local e 10 da Lei de Expropiación Forzosa de 16 de decembro de 1954. SEGUNDO. Aprobar a relación concreta, individualizada e valorada dos bens a ocupar necesariamente para a execución da obra, que obra no expediente convenientemente dilixenciada. TERCEIRO. Proceder á publicación deste Acordo na forma a que se refire o artigo 18 da Lei de Expropiación Forzosa, abrindo información pública durante un prazo de quince días, no taboleiro de anuncios do Concello e Boletín Oficial da Provincia, con notificación persoal aos interesados, para que os titulares de bens e dereitos afectados poidan achegar por escrito cantos datos permitan a rectificación dos posibles erros que se estimen na relación publicada ou oporse á ocupación ou disposición dos bens e dereitos por motivos de forma ou fondo, que deben fundamentar motivadamente. Aos efectos da corrección de erros na descrición material e legal dos bens, calquera persoa natural ou xurídica poderá comparecer alegando cantos antecedentes ou referencias estime pertinentes. Conforme ao establecido na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, e en cumprimento do establecido nos artigos 17, 18 e 19 da Lei de Expropiación Forzosa de 16 de decembro de 1954, sobre a necesidade de ocupación e concordantes do seu Regulamento aprobado por Decreto de 26 de abril de 1957 (BOE de 20-06-1957), sométese a trámite de información pública durante un prazo de vinte días a relación concreta e individualizada dos bens e dereitos que se consideran de necesaria ocupación, que se fará pública no Taboleiro de Edictos deste Concello, Boletín Oficial da Provincia de A Coruña e reseña nun dos diarios de maior circulación da provincia. Oza-Cesuras, 10 de marzo de 2015. O Presidente, Vicesecretario, Juana Esperanza Jemerhili Funtane. Amigo Liñares